CELEX: 31984R2795
Language: el
Date: 1984-10-03 00:00:00
Title: Κανονισμός (ΕΟΚ) αριθ. 2795/84 της Επιτροπής της 3ης Οκτωβρίου 1984 περί παρεκκλίσεως από τον κανονισμό (ΕΟΚ) αριθ. 1244/82 όσον αφορά την ημερομηνία υποβολής των αιτήσεων πριμοδοτήσεως για τη διατήρηση του πληθυσμού των θηλαζουσών αγελάδων, για την περίοδο 1984/85

Avis juridique important

|

31984R2795

Κανονισμός (ΕΟΚ) αριθ. 2795/84 της Επιτροπής της 3ης Οκτωβρίου 1984 περί παρεκκλίσεως από τον κανονισμό (ΕΟΚ) αριθ. 1244/82 όσον αφορά την ημερομηνία υποβολής των αιτήσεων πριμοδοτήσεως για τη διατήρηση του πληθυσμού των θηλαζουσών αγελάδων, για την περίοδο 1984/85  

Επίσημη Εφημερίδα αριθ. L 263 της 04/10/1984 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 2795/84 ΤΗΣ ΕΠΙΤΡΟΠΗΣ  της 3ης Οκτωβρίου 1984  περί παρεκκλίσεως από τον κανονισμό (ΕΟΚ) αριθ. 1244/82 όσον αφορά την ημερομηνία υποβολής των αιτήσεων πριμοδοτήσεως για τη διατήρηση του πληθυσμού των θηλαζουσών αγελάδων, για την περίοδο 1984/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1357/80 του Συμβουλίου της 5ης Ιουνίου 1980 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων (1), όπως τροποποιήθηκε από τον κανονισμό (ΕΟΚ) αριθ. 1198/82 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 1244/82 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1709/83 (4), έχει καθορίσει την 30ή Σεπτεμβρίου ως προθεσμία για την υποβολή αιτήσεων πριμοδοτήσεως για τη διατήρηση του πληθυσμού των θηλαζουσών αγελάδων·  ότι η προθεσμία αυτή αποδεικνύεται ανεπαρκής σε ορισμένα κράτη μέλη και, κατά συνέπεια, είναι απαραίτητο να παραταθεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση του άρθρου 1 παράγραφος 1 του κανονισμού (ΕΟΚ) αριθ. 1244/82, για την περίοδο 1984/85, η ημερομηνία «30 Σεπτεμβρίου» που αναφέρεται στην εν λόγω παράγραφο αντικαθίσταται από την ημερομηνία «30 Νοεμβρίου».  Άρθρο 2  Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται με ισχύ από την 1η Οκτωβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Οκτωβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 140 της 5. 6. 1980, σ. 1.  (2) ΕΕ αριθ. L 143 της 20. 5. 1982, σ. 28.  (3) ΕΕ αριθ. L 143 της 20. 5. 1982, σ. 20.  (4) ΕΕ αριθ. L 166 της 25. 6. 1983, σ. 16.